== Karriere i Danmark ==
[[1657]], ved [[Karl Gustav-krigene]]s udbrud, kom han til [[København]] og fik her ansættelse som krigssekretær, det vil sige sekretær ved det nydannede Krigsråd, der efter [[Enevælde|enevoldsmagtens]] indførelse fik en fastere organisation som [[Krigskollegiet|Krigskollegium]]. Denne fra først af temmelig underordnede stilling fik i de 21 år, Meier beklædte den, større og større betydning, navnlig efter [[Christian 5.|Christian V's]] tronbestigelse. Straks efter at have tiltrådt regeringen tog denne konge ivrig fat på at udvide krigsmagten med den forestående krig for øje. Samtidig blev den gamle præsident i Krigskollegiet, feltherren [[Hans Schack (rigsfeltherre)|Hans Schack]], mere og mere affældig, og i samme forhold gled ledelsen af [[Hæren]]s anliggender over i hænderne på rigskansleren [[Peder Schumacher Griffenfeld|Griffenfeld]], som dog i begyndelsen af [[1676]] atter måtte afgive den til den nye præsident i Kollegiet, [[Johan Adolf af Slesvig-Holsten-Sønderborg-Plön|Johan Adolf af Plön]].
Personbillede_savnes Historie